Tasekla taqbaylit, am nettat am tsekliwin nniḍen, d tin id-yelḥan abrid ɣezzifen s wudem n timawit, d tigejdit n yal taɣarma, d nettat i d lemri n tmetti, tettruḥu si lǧil ɣer wayeḍ. Tiwsatin-ines ttruḥunt seg yimi ɣer umeẓẓuɣ, akken id-yenna IMARAZEN Moussa : “tasekla-agi akken ma tella tettruḥu seg yimi ɣer tmeẓẓuɣt. D ayagi i tt-yeǧǧan tezgar idurar d isafen, ussan d iseggasen akken ad tawweḍ si lǧil ɣer wayeḍ.”1